title: ليستة د ناس لي حكمو لمغريب
text: بعد لغتيال ديال لماليك پطوليمايوس لموريطاني ف 40 ميلادية، كاتولّي مملكة موريطانية تابعة فعليّاً ل رّومان، بعدما كانت مملكة كليان عندها حوكم داتي. رّومان قسّمو لمملكة ل جوج أقاليم هيّا موريطانية طّنجية ؤ موريطانية لقيصرية. رّومان وخا داكشي ماقدروش يسيطرو على لمملكة كاملة، ؤ ولّاو مناطق فيها مستاقلة ؤ تابعة ل لحوكم د قبايل أمازيغية بحال لبكوات ؤ مكناسة، ؤ لأوطولول. هادي ليستة د لأباطيرا رّومان لي حكمو ف لفترة فاش كانت موريطانية طّنجية تابعة ل روما. فيها غير لي كانو معتارفين بيهوم بشكل رسمي ف أغلبية د لمناطق، ماشي لي كان عندهوم عتيراف جغرافي محدود، ؤلا حاولو يديرو نقيلاب ؤ يسيطرو على لإمبراطورية. ؤ غير لي شادّين حوكم فيعلي (ماشي إمبراطور موساعيد).